Versija Nr. 1

              							        Pirkimo sąlygų 6 priedas „Sutarties projektas“


ROKIŠKIO RAJONO VIETINĖS REIKŠMĖS KELIŲ (GATVIŲ) IR KITŲ INŽINERINIŲ STATINIŲ TIESIMO, REKONSTRAVIMO, REMONTO IR PRIEŽIŪROS DARBŲ LABORATORINIŲ TYRIMŲ IR BANDYMŲ PASLAUGŲ PIRKIMO
SUTARTIS 

                          2026 m. _______________ d. Nr. DS-_____
         Rokiškis

Rokiškio rajono savivaldybės administracija, juridinio asmens kodas 188772248, kurios registruota buveinė yra Sąjūdžio a. 1, Rokiškis, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama .........................., veikiančio pagal savivaldybės administracijos nuostatus (toliau – Užsakovas), ir ………………………….., juridinio asmens kodas ……………, kurio registruota buveinė yra …………………………………, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama………..........., veikiančio pagal ………………………………….. (toliau – Tiekėjas), toliau kartu šioje pirkimo-pardavimo sutartyje vadinami „Šalimis“, o kiekvienas atskirai – „Šalimi“, sudarė šią pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

I. SUTARTIES OBJEKTAS

1.1. Pirkimo objektas – Rokiškio rajono vietinės reikšmės kelių (gatvių) ir kitų inžinerinių statinių tiesimo, rekonstravimo, remonto ir priežiūros darbų laboratorinių tyrimų ir bandymų paslaugos (toliau – paslaugos).
1.2. Perkamų paslaugų aprašymas pateiktas techninėje specifikacijoje (Sutarties 2 priede). 

II. PASLAUGŲ KAINA IR ATSISKAITYMAS

2.1. Sudaroma fiksuoto įkainio Sutartis. Paslaugų įkainiai pateikiami Sutarties 1 priede, kuris yra neatskiriama Sutarties dalis, turinti tokią pačią juridinę galią. Sutarties vykdymo metu bus apmokama už faktiškai suteiktas paslaugas.
Bendra sutarties vertė per 36 (trisdešimt šešis) mėn. neturi viršyti _______________ Eur (su PVM) (žodžiais).
2.2. Sutarties galiojimo laikotarpiu, Sutartyje nurodyti paslaugų įkainiai negali būti keičiami, išskyrus 2.3 ir 2.4 punktuose nustatytus atvejus. Numatytas įkainių perskaičiavimas įforminamas šalių rašytiniu susitarimu, kuris tampa neatskiriama Sutarties dalimi.
2.3. Sutarties įkainiai peržiūrimi pasikeitus PVM tarifui. Už paslaugas, atliktas po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas pasiūlymą ir tokiu atveju įkainis su PVM nebus keičiama.
2.4. Tuo atveju, kai paslaugų teikimo trukmė kartu su numatytu sutarties pratęsimu yra 1 (vieni) metai ar ilgesnė: 
2.4.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo paskutinės pirkimo, kurio pagrindu sudaryta ši Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 2.4.4 punkte, viršija 5 procentus. Atlikdamos perskaičiavimą Šalys vadovaujasi Lietuvos Respublikos Valstybės duomenų agentūros viešai oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Respublikos Valstybės duomenų agentūros ar kitos institucijos išduoto dokumento ar patvirtinimo.
2.4.2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę. 
2.4.3. Perskaičiuotieji įkainiai taikomi paslaugoms, suteiktoms po to, kai Šalys sudaro susitarimą dėl įkainių perskaičiavimo.
2.4.4. Nauji įkainiai apskaičiuojami pagal formulę:
a1=a+(k/100×a), kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);
a1 – perskaičiuotas (pakeistas) įkainis (Eur be PVM);
k – Pagal vartotojų kainų indeksą (pasirenkamas bendras „Vartojimo prekės ir paslaugos“) apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.), kur
– kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (pasirenkamas bendras „Vartojimo prekės ir paslaugos“);
 – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekės ir paslaugos“. Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
2.4.5.  Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų (perkančioji organizacija įrašo tiek skaitmenų, kiek įkainiams nurodyti naudojama sudarytoje sutartyje) skaitmenų po kablelio. 
2.4.6. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. 
2.5. Sutarties kainą perskaičiuojant antrą ir vėlesnį kartą, perskaičiavimo formulė yra taikoma tik neišpirktoms pagal Sutartį paslaugų apimtims.
2.6. Mokėjimai atliekami eurais tokia tvarka:
2.6.1. Tiekėjas įsipareigoja ne vėliau kaip iki einamojo mėnesio 18 dienos pateikti užsakovui atliktų paslaugų aktus, pažymas F-3 apie atliktas paslaugas ir sąskaitą faktūrą. Sąskaita faktūra turi būti pateikta naudojantis Sąskaitų administravimo bendrąja informacine sistema (SABIS). 
2.6.2. Už suteiktas paslaugas atsiskaitoma per 30 (trisdešimt) kalendorinių dienų nuo dienos, kai užsakovas priima atliktų paslaugų aktus ir gauna sąskaitą faktūrą arba lygiavertį dokumentą. Paslaugų teikimas finansuojamas Kelių priežiūros ir plėtros programos lėšomis, todėl tiekėjui tinkamai užpildytus dokumentus pateikus vėliau, nei nustatyta 2.6.1. punkte, mokėjimai atliekami per 60 (šešiasdešimt) kalendorinių dienų nuo atliktų paslaugų aktų pateikimo užsakovui dienos.
2.6.3. Užsakovas už paslaugas Tiekėjui atsiskaito mokėjimo pavedimu į Tiekėjo nurodytą banko sąskaitą. Apmokėjimas laikomas įvykdytu, kai pinigai patenka į Tiekėjo nurodytą sąskaitą.
2.7. Tiesioginio atsiskaitymo su Tiekėjo pasitelkiamais subtiekėjais galimybės gali būti įgyvendinamos šia tvarka:
2.7.1. Subtiekėjas norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Tiekėjo sudarymą. Trišalė sutartis turi būti sudaryta ne vėliau kaip iki Užsakovo atsiskaitymo su subtiekėju. Trišalėje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į šioje Sutartyje nustatytus reikalavimus;
2.7.2. Subtiekėjas, prieš pateikdamas sąskaitą faktūrą Užsakovui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris nurodytas trišalėje sutartyje. Užsakovo atlikti mokėjimai subtiekėjui pagal jo pateiktą sąskaitą faktūrą atitinkamai mažina sumą, kurią Užsakovas turi sumokėti Tiekėjui pagal šią sutartį. Tiekėjas, išrašydamas ir pateikdamas sąskaitą faktūrą Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Tiekėjo patvirtintų sumų;
2.7.3. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų numatytų šioje Sutartyje. Nepaisant nustatyto galimo tiesioginio atsiskaitymo su subtiekėju, Tiekėjui šia Sutartimi numatytos teisės, pareigos ir kiti įsipareigojimai nepereina subtiekėjui;
2.7.4.  Atsiskaitymai su subtiekėju atliekami trišalėje sutartyje nustatytomis kainomis, bet neviršijant šioje Sutartyje nustatytų kainų. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo nurodytos faktiškai mokėtinos sumos, rizika prieš Užsakovą tenka Tiekėjui ir neatitikimai pašalinami Tiekėjo sąskaita;
2.7.5. Atsiskaitymas su subtiekėju vykdomas vadovaujantis šios Sutarties 2.6-2.7 punkto nuostatomis.

III. SUTARTIES GALIOJIMO TERMINAI

3.1. Pirkimo sutartis įsigalioja po jos pasirašymo Tiekėjui pateikus sutarties įvykdymo užtikrinimą pagal 4.1.7 punkto reikalavimus ir galioja 12 (dvylika) mėnesių.
3.2. Tiekėjas turi teikti paslaugas laikydamasis šių terminų:
3.2.1. Užsakytos paslaugos turi būti suteiktos techninėje specifikacijoje (sutarties 2 priede) nurodytais terminais.
3.2.2. Šalims išreiškus sutikimą, sutarties 3.1. punkte numatytas sutarties galiojimo terminas gali būti pratęsiamas 2 (du) kartus po 12 (dvylika) mėnesių. Pratęsimas įforminamas abiejų sutarties šalių pasirašomu susitarimu, kuris yra neatskiriama sutarties dalis.
3.3. Ši sutartis galioja sutarties 3.1 punkte nurodytą terminą arba kol šalys sutaria ją nutraukti šioje sutartyje nustatytais atvejais arba tiekėjui panaudojus visą sutarties sumą, nurodytą 2.1 punkte, arba sutartis nutraukiama teisės aktų nustatyta tvarka. 
3.4. Vienai iš šalių nusprendus nebepratęsti sutarties, šalis apie sprendimą nepratęsti sutarties raštu įspėja kitą šalį ne vėliau kaip prieš 1 mėnesį iki pasibaigiant sutarčiai.

IV.	ŠALIŲ ĮSIPAREIGOJIMAI

4.1. Tiekėjas įsipareigoja:
4.1.1. Savo rizika bei sąskaita teikti paslaugas pagal sutartį ir užsakovo nurodymus bei pateiktus dokumentus.
4.1.2. Savarankiškai apsirūpinti paslaugoms teikti reikalingais materialiniais ištekliais, atsakyti už blogą paslaugų kokybę.
4.1.3. Laikytis visų užsakovo šalyje galiojančių įstatymų ir kitų teisės aktų nuostatų ir užtikrinti, kad jų laikytųsi jo darbuotojai. Tiekėjas garantuoja užsakovui nuostolių atlyginimą, jei tiekėjas ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.
4.1.4. Vykdyti teisėtus užsakovo nurodymus, susijusius su sutarties vykdymu. Jeigu tiekėjas mano, kad užsakovo nurodymai viršija sutarties reikalavimus, jis apie tai praneša užsakovui per 5 (penkias) dienas nuo tokio nurodymo gavimo dienos.
4.1.5. Užtikrinti, kad visa dokumentacija, susijusi su paslaugų teikimu, būtų parengta nešališkai, laikantis įstatymų, naudojantis priimtomis ir visuotinai pripažintomis sistemomis bei gera verslo praktika.
4.1.6. Savo sąskaita apsaugoti ir apginti užsakovą nuo bet kokių ieškinių, reikalavimų, nuostolių ar žalos, kylančios iš bet kokio tiekėjo veiksmo ar neveikimo teikiant paslaugas, įskaitant ir bet kokius bet kokių teisinių nuostatų pažeidimus arba trečios šalies teisių į patentus, prekinius ženklus ir kitas intelektinės bei pramoninės nuosavybės formas.
[bookmark: _Hlk58945398]4.1.7. Per 5 (penkias) darbo dienas nuo sutarties pasirašymo pateikti deramai įformintą, atitinkančią Lietuvos Respublikos teisės aktų reikalavimus, banko, kredito unijos arba draudimo bendrovės besąlygišką ir neatšaukiamą sutarties sąlygų įvykdymo garantiją (laidavimą) Užsakovui priimtina forma bei visus ją lydinčius dokumentus (originalus). Garantijos (laidavimo) suma – 1 000,00 Eur (vienas tūkstantis eurų).  Jei užsakovas pasinaudoja sutarties įvykdymo užtikrinimu, tiekėjas, siekdamas toliau vykdyti sutarties įsipareigojimus, privalo per 5 (penkias) darbo dienas pateikti užsakovui naują sutarties sąlygų įvykdymo garantiją (laidavimą) ne mažesnei kaip 4.1.7 punkte nurodytai sumai. Jei tiekėjas nepateikia sutarties užtikrinimo per šiame punkte nurodytą laikotarpį, laikoma, kad tiekėjas atsisakė sudaryti sutartį. Jeigu pateikta banko garantija, laidavimo draudimo raštas arba tiekėjo garantija pasibaigs anksčiau už sutarties galiojimo terminą, tai tiekėjas iki pateikto banko garantijos, laidavimo draudimo rašto arba tiekėjo garantijos galiojimo pabaigos įsipareigoja savo sąskaita pratęsti šią banko garantiją, laidavimo draudimo raštą arba tiekėjo garantiją ir pateikti Užsakovui.
4.1.8.  Po sutarties pabaigos nustačius, kad paslaugos suteiktos netinkamai, yra trūkumų, klaidų, netikslumų, neatlygintinai ištaisyti visus netikslumus, klaidas ar trūkumus bei padengti visus dėl netinkamo paslaugų suteikimo užsakovo nuostolius.
4.1.9. Nedelsiant įspėti užsakovą dėl aplinkybių, kurios trukdo tinkamai ir laiku teikti paslaugas.
4.1.10 Teikti audito ir kitoms patikrinimus vykdančioms įstaigoms visą reikalaujamą informaciją (dokumentus) sutarties įgyvendinimo laikotarpiu bei sutarčiai pasibaigus.
4.1.11. Užtikrinti, kad patirtos išlaidos nebūtų deklaruojamos ir apmokėtos daugiau nei vieną kartą, o esant tokioms situacijoms, nedelsiant informuoti užsakovą bei grąžinti užsakovui bet kokias permokėtas sumas per 60 dienų nuo reikalavimo mokėti gavimo. Už laiku negrąžintas sumas tiekėjas turi mokėti užsakovui 0,03 % dydžio delspinigius nuo pradelsto mokėjimo sumos už kiekvieną uždelstą dieną, bet ne daugiau kaip 5 % nuo sutarties kainos (su PVM). Visus su užsakovui grąžinamų sumų mokėjimais susijusius banko mokesčius apmoka tiekėjas.
4.1.12. Visu Sutarties vykdymo laikotarpiu atliekant paslaugas Tiekėjas įsipareigoja sutarties vykdymo laikotarpiu užtikrinti nustatytų kokybės vadybos sistemos ir (arba) aplinkos apsaugos vadybos sistemos standartų laikymąsi ir turėti tai patvirtinančius dokumentus. Jei sertifikato galiojimas baigiasi iki paslaugų atlikimo laikotarpio pabaigos, privaloma pratęsti turimą sertifikatą arba pateikti naują nepriklausomos įstaigos išduotą sertifikatą ne vėliau kaip iki sertifikato galiojimo pabaigos. Užsakovui pareikalavus, pateikti faktinius nustatyto įsipareigojimo laikymosi įrodymus.
4.2. Tiekėjas turi teisę atsisakyti vykdyti sutartį, jei užsakovas nepašalina tiekėjo įspėjime nurodytų aplinkybių, priklausančių nuo užsakovo valios, kliudančių tinkamai atlikti šia sutartimi numatytą užduotį ir reikalauti dalinio apmokėjimo už suteiktas paslaugas.
4.3. Užsakovas įsipareigoja:
4.3.1. Nedelsdamas tiekėjui suteikti visą turimą informaciją ir (arba) dokumentus, kurie gali būti reikalingi sutarčiai vykdyti. Sutarties vykdymo laikotarpio pabaigoje visi dokumentai grąžinami užsakovui.
4.3.2. Nedelsiant pašalinti tiekėjo pranešime (įspėjime) nurodytas aplinkybes, kurios trukdo tinkamai vykdyti sutartį, jeigu jos priklauso nuo užsakovo valios.
4.3.3. Sutartyje nustatytomis sąlygomis ir tvarka, pagal pateiktus atsiskaitymo dokumentus, sumokėti tiekėjui už tinkamai ir kokybiškai suteiktas sutartyje numatytas paslaugas nustatytu laiku ir būdu.
4.4. Užsakovas  turi teisę:
4.4.1. Tikrinti teikiamų paslaugų eigą ir kokybę, nesikišant į tiekėjo ūkinę komercinę veiklą.
4.4.2. Duoti nurodymus ir pateikti papildomus dokumentus ar instrukcijas, siekdamas užtikrinti greitą ir efektyvų paslaugų teikimą.
4.4.3. Nemokėti už nekokybiškai suteiktas paslaugas, arba atsiradus trūkumų, defektų ir (ar) netikslumų, sustabdyti paslaugų teikimą, iki trūkumai, defektai ir (ar) netikslumai bus pašalinti.
4.4.4. Be atskiro tiekėjo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti tiekėjui mokėtinas sumas.
4.4.5. Bet kuriuo Sutarties galiojimo laikotarpiu, be jokio išankstinio įspėjimo reikalauti iš Tiekėjo pateikti dokumentus ir įrodymus, patvirtinančius Sutarties 4.1.12. papunktyje nurodytų įsipareigojimų laikymąsi. Jei Tiekėjas nevykdo šių įsipareigojimų, Užsakovas turi teisę reikalauti sumokėti 500,00 (penkių šimtų) Eur dydžio baudą.

V. ŠALIŲ ATSAKOMYBĖ

5.1. Tiekėjas yra visiškai atsakingas už žalą, padarytą tretiesiems asmenims, jų turtui, teikiant sutartyje numatytas paslaugas. Tiekėjas taip pat atsako už subteikėjo, jo įgaliotų atstovų ir darbuotojų veiksmus arba neveikimą.
5.2. Tiekėjas, nesuteikęs paslaugų sutartyje numatytu laiku ir (arba) nesilaikęs sutarties 2 priede nurodytų laboratorinių bandymų atlikimo, rezultatų pateikimo terminų, įsipareigoja sumokėti užsakovui 0,03 % dydžio delspinigius už kiekvieną pavėluotą dieną nuo pasiūlymo vertės (be PVM) ir atlyginti užsakovui dėl to patirtus nuostolius, kurių nepadengia minėtos netesybos.
5.3. Nepašalinus trūkumų, defektų ir (ar) netikslumų per nustatytą laiką, užsakovas turi teisę be atskiro tiekėjo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti tiekėjui pagal sutartį mokėtinas sumas. Tokiu atveju tiekėjas privalės atlyginti visus užsakovo patirtus su trūkumų, defektų ir (ar) netikslumų šalinimu susijusius nuostolius. 
5.4. Užsakovas, nepagrįstai uždelsęs atsiskaityti už suteiktas paslaugas sutartyje nustatyta tvarka ir terminais, moka tiekėjui 0,03 % dydžio delspinigius už kiekvieną pavėluotą dieną nuo nesumokėtos sumos. 
5.5. Teikėjas, pasitelkęs papildomus subteikėjus ir apie tai neinformavęs Užsakovo, įsipareigoja sumokėti Užsakovui 1 000,00 Eur (vieno tūkstančio eurų) dydžio baudą už kiekvieną tokį pažeidimo atvejį, kuri bus išskaičiuota iš Teikėjui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Teikėją.
5.6. Tiekėjui pagal šią sutartį neįvykdžius arba netinkamai įvykdžius įsipareigojimus, kurie yra užtikrinti sutarties įvykdymo užtikrinimu, užsakovas turi teisę pasinaudoti jam pateiktu sutarties įvykdymo užtikrinimu.
5.7. Jei tiekėjas veikia jungtinės veiklos (partnerystės) pagrindu, visi partneriai kartu ir
kiekvienas atskirai bus susaistyti sutarties sąlygų.

VI. SUSIRAŠINĖJIMAS

6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais, kuriuos nurodė viena Šalis, pateikdama pranešimą:
	
	Už sutarties vykdymą paskirtas Užsakovo atstovas
	Už sutarties vykdymą paskirtas Tiekėjo atstovas

	Vardas, pavardė
	
	

	Adresas
	
	

	Telefonas
	
	

	El. paštas
	
	


	6.2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 (dešimt) darbo dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
6.3. Už Sutarties ir jos pakeitimų paskelbimą atsakingas Saulius Matiukas, Viešųjų pirkimų skyriaus vyriausiasis specialistas viešiesiems pirkimams.

VII. SUBTIEKĖJAI IR SUBTIEKĖJŲ KEITIMO TVARKA

	/Jei Sutartyje numatytų paslaugų suteikimui Tiekėjas pasitelks subtiekėjus, 7.1 punkte nurodo: /
	7.1. Sutartyje numatytų paslaugų suteikimui Tiekėjas pasitelks šiuos subtiekėjus (toliau - subtiekėjai):
	7.1.1. (teisinė forma) (pavadinimas), pagal Lietuvos Respublikos įstatymus įsteigta ir veikianti įmonė, juridinio asmens kodas (kodas), kurios registruota buveinė yra (adresas), duomenys apie bendrovę kaupiami ir saugomi (nurodomas registras), (išvardinti subtiekėjui priskirtų vykdyti paslaugų pagal šią Sutartį sąrašus) paslaugų atlikimui;
	7.2. Sutarties vykdymo metu Tiekėjas, raštu kreipęsis į Užsakovą ir gavęs raštišką jo sutikimą, gali keisti subtiekėją (-us), nurodytus šios sutarties 7.1 punkte, tačiau naujų subtiekėjų kvalifikacija turi atitikti pirkimo sąlygose subtiekėjams keltus kvalifikacijos reikalavimus.
	7.3. Subtiekėjų pakeitimas įforminamas abiejų Šalių papildomu susitarimu prie Sutarties per 10 (dešimt) darbo dienų nuo Užsakovo raštiško sutikimo išsiuntimo Tiekėjui datos.
	7.4. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

VIII. SUTARTIES PAKEITIMAI

8.1. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis. 

IX. SUTARTIES NUTRAUKIMAS

9.1. Sutartis gali būti nutraukta raštišku abiejų Šalių susitarimu.
9.2. Tiekėjas turi teisę vienašališkai nutraukti Sutartį tik dėl Užsakovo įsipareigojimų nevykdymo pagal Sutartį bei kai Tiekėjas negali įvykdyti savo įsipareigojimų dėl Užsakovo ar trečiųjų asmenų kaltės ar neveikimo. Apie tokį Sutarties nutraukimą Tiekėjas raštu praneša Užsakovui prieš 30 (trisdešimt) kalendorinių dienų.
9.3 Užsakovas turi teisę nutraukti Sutartį, įspėjęs Tiekėją prieš 30 (trisdešimt) kalendorinių dienų, šiais atvejais:
9.3.1. kai Tiekėjas nevykdo savo įsipareigojimų pagal Sutartį;
9.3.2. kai Tiekėjas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
9.3.3. kai Tiekėjas perleidžia Sutartį be Užsakovo leidimo;
9.3.4. kai Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
9.3.5. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis.
9.4. Užsakovas po Sutarties nutraukimo turi kiek galima greičiau patvirtinti suteiktų paslaugų vertę. Taip pat parengiama ataskaita apie Sutarties nutraukimo dieną esančią Tiekėjo skolą Užsakovui ir Užsakovo skolą Tiekėjui.
9.5. Jei Sutartis nutraukiama Užsakovo iniciatyva, nuostoliai ar išlaidos išieškomi išskaičiuojant juos iš Tiekėjui mokėtinų sumų.
9.6. Sutartį nutraukus dėl Tiekėjo kaltės, be jam priklausančio atlyginimo už suteiktas paslaugas, Tiekėjas neturi teisės į kokių nors patirtų nuostolių ar žalos kompensaciją.

X. GINČŲ SPRENDIMAS

10.1. Visi santykiai tarp Sutarties Šalių yra grindžiami geros valios ir pasitikėjimo principu. Visi ginčai ir nesusipratimai, kurie gali kilti dėl šios Sutarties vykdymo ar susiję, su šia Sutartimi, yra sprendžiami derybų būdu.
10.2. Tuo atveju, kai ginčai tarp Sutarties Šalių neišspręsti abipusio susitarimo būdu, jie yra sprendžiami Lietuvos Respublikos teismuose įstatymų nustatyta tvarka.

XI. NENUGALIMOS JĖGOS APLINKYBĖS

11.1. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų. 
11.2. Nenugalimos jėgos aplinkybės turi būti patvirtintos Lietuvos Respublikos  civilinio kodekso, Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos  Vyriausybės 1997 m. kovo 13 d. nutarimo Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“  nustatyta tvarka.
11.3. Apie tokių aplinkybių atsiradimą viena Šalis kitai įsipareigoja pranešti ne vėliau kaip per 3 (tris) darbo dienas nuo aplinkybių atsiradimo. Nepranešimas neatleidžia nuo Sutartyje numatytų įsipareigojimų vykdymo.

XII. KITOS NUOSTATOS

12.1. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią, po vieną kiekvienai Šaliai arba Sutartis pasirašyta naudojantis saugiu elektroniniu parašu. 
12.2. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
SUTARTIES PRIEDAI: 
1. Tiekėjo pasiūlymas.
2. Techninė specifikacija.

ŠALIŲ REKVIZITAI
	Užsakovas:
Rokiškio rajono savivaldybės administracija
Sąjūdžio a. 1, LT-42136 Rokiškis
Įmonės kodas: 188772248
PVM mokėtojo kodas: - ne PVM mokėtoja
A. s.  _______________________
________ bankas, banko kodas _______
Tel. +370 458  71 233
El. p. savivaldybe@rokiskis.lt.
_____________________
______________

	Tiekėjas:
_____________________
________________
Įmonės kodas: ____________
PVM mokėtojo kodas: __________________
A. s. ___________________
___________ bankas, banko kodas __________
Tel. _____________
El. p. _______________ 
_____________________
______________




